cyanic-selkie/wikianc huggingface dataset:
চেলসি এডওয়ার্ডস
চেলসি এডওয়ার্ডস (জন্ম ১৫ জুন ২০০১) একজন নিউজিল্যান্ডীয় সাঁতারু। তিনি ২০১৯ ওয়ার্ল্ড অ্যাকুয়াটিকস চ্যাম্পিয়নশিপে মহিলাদের ৫০ মিটার ফ্রিস্টাইলে প্রতিদ্বন্দ্বিতা করেছিলেন যেখানে তিনি সেমিফাইনালে প্রতিদ্বন্দ্বিতা করেন নি। তিনি মহিলাদের ৪ × ২০০ মিটার ফ্রিস্টাইল রিলেতেও প্রতিদ্বন্দ্বিতা করেছিলেন যেখানে নিউজিল্যান্ড হিটে ১০ম স্থানে শেষ করেছিল।
সুমাইয়া কাজী
সুমাইয়া কাজী (পুরোনামঃ সুমাইয়া আন্দালিব কাজী; জন্মঃ ১৭ জুলাই ১৯৮২) হলেন জন্মসূত্রে বাংলাদেশী একজন মার্কিন নাগরিক এবং বিখ্যাত নারী উদ্যোক্তা। তার পৈতৃক নিবাস ফেনী শহরে। তিনি সংবাদসংস্থা রয়টার্স এবং ক্লাউট কর্তৃক প্রকাশিত বিশ্বের সেরা প্রভাবশালী ৫০ উদ্যোক্তা-র তালিকায় ১৬ নম্বরে অবস্থান করছেন।
জন্ম ও পরিবারিক পরিচিতি
বাবা ডক্টর নিজাম উদ্দিন কাজী, মা মেরিনা কাজী তটিনি। দুই ভাই, দুই বোনের মধ্যে সুমাইয়া সবার বড়। তার পৈতৃক বাড়ি বাংলাদেশে ফেনীর জেলা শহরে হলেও জন্ম, বেড়ে ওঠা যুক্তরাষ্ট্রের লস এনঞ্জেলেস। এখন তিনি কর্মসূত্রে থাকছেন যুক্তরাষ্ট্রের ক্যালিফোর্নিয়ার সানফ্রান্সিসকো বে-এলাকায়।
শিক্ষাজীবন
ইউনিভার্সিটি অব ক্যালিফোর্নিয়া, বার্কলে থেকে মার্কেটিং এবং স্ট্যাটেজিক প্লানিংয়ে উচ্চতর ডিগ্রি অর্জন করেন সুমাইয়া।
পুরস্কার ও সম্মাননা
২০০৬ সালেও বিজনেস উইক ম্যাগাজিন কর্তৃক আমেরিকায় অনূর্ধ্ব ২৫ বছর বয়সী সেরা উদ্যোক্তার তালিকায় স্থান পান সুমাইয়া কাজী। ওই বছর সেই ম্যাগাজিনে প্রকাশিত বিশ্বের সেরা ৭৫ জন মহিলা উদ্যোক্তার একজন নির্বাচন হন সুমাইয়া। এছাড়াও তিনি যুক্তরাষ্ট্রের বিজনেস উইক ম্যাগাজিন ও কালার লাইট ম্যাগাজিন থেকে ‘সেরা তরুণ উদ্যোক্তা’ পুরস্কারসহ বেশ কয়েকটি পুরস্কার অর্জন করেছেন। পেয়েছেন সিএনএনের ‘ইয়ং পারসন হু রকস’ এবং কালার লাইট ম্যাগাজিনের সেরা তরুণ উদ্যোক্তা পুরস্কার।
রাঁচি লোকসভা কেন্দ্র
রাঁচি লোকসভা কেন্দ্রটি ঝাড়খণ্ড রাজ্যের ১৪ টি লোকসভা কেন্দ্রের একটি এবং ১৯৫১ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রটি সরাইকেল্লা খরসোয়া এবং রাঁচি জেলাগুলির কিছু অংশ নিয়ে গঠিত এবং লোকসভা কেন্দ্রের অন্তর্গত এলাকার সরকারি ভাষা হল হিন্দি।
ইতিহাস
এই লোকসভা কেন্দ্রে ১৯৫১ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি ঝাড়খণ্ড রাজ্যের ৮১ টি বিধানসভা কেন্দ্রের মধ্যে ৬ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ঝাড়খণ্ড বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৬ টি বিধানসভা কেন্দ্র সর্বশেষ ২০১৪ সালে নির্বাচন অনুষ্ঠিত হয়। ৬ টি কেন্দ্রের মধ্যে ২ টি বিধানসভা কেন্দ্র তফসিলী জাতি অথবা তফসিলী উপজাতিদের সংরক্ষিত। এই ৬ টি বিধানসভাতে প্রথম ২০০৫ সালে বিধানসভা নির্বাচন অনুষ্ঠিত হয় ঝাড়খণ্ড বিধানসভা গঠনের জন্য।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৫০ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৬২ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৬৪ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৬১ নং বিধানসভা কেন্দ্রের।  এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৬৩ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৬৫ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
বর্তমান ও প্রাক্তন বিজয়ী সাংসদদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী সঞ্জয় শেঠ।
চামেলী (ফুল)
এটি চামেলী ফুল সম্পর্কিত নিবন্ধ। এই নামের অন্যান্য নিবন্ধের জন্য দেখুন চামেলী (দ্ব্যর্থতা নিরসন)
চামেলী ফুল অন্যান্যদের মধ্যে জাতি, স্প্যানিশ জুঁই, রাজকীয় জুঁই, কাতালান জুঁই ইত্যাদি নামে কমবেশ পরিচিত, (উর্দুতে চাম্বেলী) দক্ষিণ এশিয়া (নেপাল, কাশ্মীর, এবং উত্তুরে পাকিস্তান), আরব উপদ্বীপ (ওমান, সৌদী আরব), উত্তর পূর্ব আফ্রিকা (ইরিত্রিয়া, ইথিওপিয়া, জিবুতি, সোমালিয়া, সুদান),  আফ্রিকান বৃহত্‍ হ্রদসমূহ (কেনিয়া, উগান্ডা, রুয়ান্ডা), এবং গ্রীস এবং চীনের  সিচুয়াং অঞ্চলের জুঁইয়ের একটি স্থানীয় প্রজাতি।এই প্রজাতিটি প্রসারিতভাবে গায়ানা প্রজাতন্ত্র,  মালদ্বীপ, মাউরিটিয়াস, রেউনিওন, জাভা, কুক আইসল্যান্ড, চিয়াপাস, মধ্য আমেরিকা, এবং  ওয়েস্ট ইন্ডিজ এর বেশিরভাগ অঞ্চলে চাষ হয়।
ব্যুৎপত্তি
মিষ্টি সুগন্ধযুক্ত 'গ্র্যান্ডিফ্লোরাম' উদ্ভিদকে পার্সীতে 'ইয়াসমিন’ বলে। এর ল্যাটিন রূপ হল ‘জেসমিনাম’ শব্দ।
উপপ্রজাতি
দুটি উপপ্রজাতি চিহ্নিত হয়েছে:
ব্যবহার
চামেলীর তেল Methyl jasmonate জেসমোনেট গাছের হরমোনের গঠনে আবিষ্কারে সহায়তা করেছে.
পাঙ্গা বহুমূখী উচ্চ বিদ্যালয়
পাঙ্গা রানীলক্ষী প্রিয়া বহুমুখী উচ্চ বিদ্যালয় একটি কুড়িগ্রাম জেলার রাজারহাট উপজেলার ছিনাই ইউনিয়নের পাঙ্গা বাজারে অবস্থিত। ১৮ শতকের প্রথম দিকে পাঙ্গার রাজার শেষ জমিদার স্থানীয় উন্নয়ন আর্থে ৫ একর জমি বিদ্যালয়ের জন্য দান করেন। তম্মোধ্যে বিদ্যালয়টি নির্মাণ করেন ২ একর জমির উপর। বাকি জমি বিদ্যালয় ফান্ডের জন্য রাখা হয়।
এই বিদ্যালয়ের প্রধান শিক্ষক আবুল কাসেম ১৯৭১ সালে পাকবাহিনীর হাতে নিহত হন।
লোইটংবাম আশালতা দেবী
লোইটংবাম আশালতা দেবী (জন্ম ৩রা জুলাই ১৯৯৩), যিনি আশালতা দেবী নামেও পরিচিত, তিনি হলেন একজন ভারতীয় পেশাদার ফুটবল খেলোয়াড়। তিনি একজন রক্ষণভাগের খেলোয়াড় হিসাবে খেলেন। তিনি বর্তমানে ভারতীয় জাতীয় দল এবং ভারতীয় মহিলা লীগ দল গোকুলাম কেরালা উভয়েরই অধিনায়ক। দেবীকে এশিয়ার অন্যতম সেরা রক্ষণভাগের খেলোয়াড় হিসেবে বিবেচনা করা হয়।
প্রাথমিক জীবন
দেবী ১৯৯৩ সালের ৩রা জুলাই মণিপুরের ইম্ফলে জন্মগ্রহণ করেন। তিনি ১৩ বছর বয়সে ফুটবল খেলা শুরু করেন।
রাইজিং স্টুডেন্ট ক্লাব
২০১৬ সালে, দেবী ভারতীয় মহিলা লিগের প্রথম সংস্করণের জন্য নবগঠিত রাইজিং স্টুডেন্ট ক্লাবের হয়ে খেলার জন্য স্বাক্ষর করেন।
ক্রিফসা এফসি
২০১৭ সালে, ২০১৭-১৮ ইন্ডিয়ান উইমেনস লিগের মরশুমে দেবী ইন্ডিয়ান উইমেনস লিগের পক্ষে ক্রিফসা এফসি- তে খেলার জন্য চুক্তিবদ্ধ হন।
সেতু এফসি
২০১৮ সালে, দেবী ভারতীয় মহিলা লীগে অংশগ্রহণকারী তামিলনাড়ু ভিত্তিক ক্লাব সেতু এফসি- তে খেলতে চলে আসেন। ২০১৮-১৯ ইন্ডিয়ান উইমেনস লিগের মরশুমে, সেতু ফাইনালে মণিপুর পুলিশ এসসি-কে ৩-১-এ পরাজিত করে টুর্নামেন্ট জিতেছিল। এর ফলে তিনি প্রথমবারের মতো ভারতীয় মহিলা লীগ ট্রফি জিতেছিলেন।
আন্তর্জাতিক খেলোয়াড় জীবন
২০০৮ সালে ১৫ বছর বয়সে, দেবীকে ভারত মহিলা জাতীয় অনূর্ধ্ব-১৭ ফুটবল দল- এর জন্য ডাকা হয়। এরপরে দেবীকে সিনিয়র দলে ডাকা হয় এবং তিনি ২০১১ সালে প্রথম বারের জন্য সিনিয়র দলে খেলেন। তিনি ভারতের মহিলা জাতীয় ফুটবল দলের বর্তমান অধিনায়ক। টোকিওতে অনুষ্ঠিত হতে যাওয়া ২০২১ অলিম্পিকে (২০২০ সালে অনুষ্ঠিত হওয়ার কথা ছিল) যোগ্যতা অর্জনে ভারতের সাফল্যে দেবী একটি গুরুত্বপূর্ণ ভূমিকা পালন করেছিলেন। জাতীয় দলের হয়ে বেশ কিছু অর্জন রয়েছে দেবীর। দেবী ভারতের সেই দলের একটি অংশ ছিলেন যাঁরা ২০১৬ এবং ২০১৯ সালে দুটি দক্ষিণ এশিয়ান গেমসের স্বর্ণপদক জিতেছিলেন। তিনি সেই দলেরও অংশ ছিলেন যাঁরা ২০১২ থেকে শুরু করে ২০১৪, ২০১৬ এবং অবশেষে ২০১৯ সালে টানা চারবার সাফ মহিলা চ্যাম্পিয়নশিপ জিতেছিলেন। তিনি ২০১৯ সালে বর্ষসেরা মহিলা খেলোয়াড়ের জন্য এশিয়ান ফুটবল কনফেডারেশন দ্বারা মনোনীত হন এবং ২০১৮ - ১৯ মরশুমে তাঁর প্রদর্শনের জন্য এআইএফএফ বছরের সেরা মহিলা খেলোয়াড় নির্বাচিত হন।
সম্মাননা
ভারত
সেতু এফসি
গোকুলম কেরালা
রেলওয়ে
কারোলিন্সকা ইনস্টিটিউটে নোবেল পরিষদ
কারোলিন্সকা ইনস্টিটিউটে নোবেল পরিষদ কারোলিন্সকা ইনস্টিটিউটের একটি বিভাগ, যা চিকিৎসাবিজ্ঞানে নোবেল পুরস্কার প্রদান করে থাকে। নোবেল পরিষদ কারোলিন্সকা ইনস্টিটিউটে চিকিৎসা বিষয়ের পঞ্চাশজন অধ্যাপকদের নিয়ে গঠিত, ইনস্টিটিউট অনুষদ দ্বারা নিযুক্ত, এবং একটি ব্যক্তিগত প্রতিষ্ঠান যা আনুষ্ঠানিকভাবে কারোলিন্সকা ইনস্টিটিউটের অংশ নয়। কারোলিন্সকা ইনস্টিটিউটে পাঁচ সদস্যের নোবেল কমিটি মনোনয়ন সংগ্রহ এবং মনোনীত বাছাই প্রধান কাজ করে থাকে। নোবেল কমিটি নোবেল পরিষদ কর্তৃক নিযুক্ত করা হয়, যাদের শুধুমাত্র বিজয়ী সুপারিশ করার ক্ষমতা দেয়া হয়, চূড়ান্ত সিদ্ধান্ত নোবেল পরিষদ দ্বারা নেয়া হয়।
লোইটংবাম আশালতা দেবী
সম্মাননা
নতুন রেডিয়েন্ট ডব্লিউএসসি
স্বতন্ত্র
আশরাফ হুতাক
শাহ আশরাফ হুতাক, (পশতু, দারি, উর্দু, আরবি: ) (শাহ আশরাফ গিলজি নামেও পরিচিত) (شاه اشرف غلجي) (মৃত্যু ১৭৩০ খ্রিষ্টাব্দ) ছিলেন আবদুল আজিজ হুতাকের পুত্র এবং চতুর্থ হুতাক শাসক। সাফাভি সাম্রাজ্যের বিরুদ্ধে লড়াইয়ের সময় তিনি মাহমুদ হুতাকের সেনাপ্রধান ছিলেন। তিনি গুলনাবাদের যুদ্ধে অংশগ্রহণ করেছিলেন। ১৭২৫ খ্রিষ্টাব্দে মাহমুদ হুতাক মারা যাওয়ার পর তিনি ক্ষমতা লাভ করেন।
তার শাসনামলে তুর্কি, রুশ ও পার্সিয়ান বাহিনীর ক্রমবর্ধমান চাপের কারণে হুতাক সাম্রাজ্যের অবনতি ঘটে।
আশরাফ হুতাক রুশ ও তুর্কিদের প্রতিহত করেন। তিনি কিরমানশাহর নিকটে একটি যুদ্ধে উসমানীয়দের পরাজিত করেছিলেন। এরপর দুই পক্ষের মধ্যে শান্তি আলোচনা হয়। আশরাফের প্রতিনিধি দাবি করেন যে আশরাফ হুতাক পূর্বাঞ্চলীয় বিশ্বের খলিফা হবেন এবং উসমানীয় সুলতান পশ্চিমাঞ্চলীয় বিশ্বের খলিফা হবেন। এর ফলে উসমানীয়রা অসন্তুষ্ট হলেও উসমানীয়দের দক্ষ কূটনৈতিকতার কারণে হামাদানে ১৭২৭ খ্রিষ্টাব্দে শেষপর্যন্ত একটি শান্তি চুক্তি স্বাক্ষরিত হয়।
১৭২৯ খ্রিষ্টাব্দের অক্টোবরে দামগানের যুদ্ধে দ্বিতীয় তাহমাস্পের সেনাপতি নাদির শাহ আশরাফ গিলজির বাহিনীকে পরাজিত করেন। ফলে আফগানরা বিতাড়িত হয়ে আফগানিস্তানে পিছু হটে।
মৃত্যু
পিছু হটার সময় মীর মহব্বত খান বালুচের হাতে আশরাফ খান ধরা পড়েন ও নিহত হন।
কুরুং কুমে জেলা
কুরুং কুমে জেলা (Pron:/kʊˈɹʌŋ kʊˈmi) ভারতের উত্তরপূর্বাঞ্চলীয় রাজ্য অরুণাচল প্রদেশের ১৭ টি জেলার মধ্যে একটি, যার জেলা সদর হচ্ছে কোলরিং।
নামের উৎপত্তি
এই জেলাটির নাম জেলার উপর দিয়ে প্রবাহি দুই প্রধান নদী কুরুং এবং কুমে থেকে উদ্ভূত হয়েছে। পৌরাণিক মতে, কুরুং এবং কুমে নদী দুই বোন ছিলেন। বিয়ের সময় কুরুং পিতার অনুমতিতে পালিয়ে বিয়ে করেন এবং অন্য়দিকে কুমে পিতার মতানুসারে বিয়ে করেন। এতে পিতা ক্রুদ্ধ হয়ে কুরুং-এর উপর চিৎকার করেন ও  ছাই ছুড়ে ফেলেন, ফলে কুরুংদৌরাত্ম্যপূর্ণ হুঙ্কারে প্রবাহিত হন এবং অন্য়দিকে কুমের  প্রবহমাণ নীরবে এবং স্পষ্ট ।
ইতিহাস
অঞ্চল বর্তমান জেলা দখল করে ১৯১৪ সনে উত্তর-পূর্ব সীমান্ত এলাকার অংশ হয়ে ওঠে। ১৯৫৪ সনে এটা সুবানসিড়ি সীমান্ত বিভাগের অংশ হয়ে ওঠে, যা পরবর্তীতে নিম্ন সুবনসিরি জেলাতে নামকরণ করা হয়। ১ এপ্রিল ২০০১ খ্রিষ্টাব্দে নিম্ন সুবনসিরি জেলাকে দ্বিখণ্ডিত করে এই জেলাটি তৈরি করা হয়।
বিভাগসমূহ
এই জেলায় চারটি অরুণাচল প্রদেশ বিধানসভা কেন্দ্র রয়েছে যথাঃ(১)পলিন, (২) ন্যাপিন, (৩) তালি ও (৪) কোলোরিয়াং। এগুলো অরুণাচল পূর্ব লোকসভা কেন্দ্রের অংশ।
জনপরিসংখ্য়ান
ভারতীয় আদমশুমারি ২০১১ মতে  কুরুং কুমে জেলার মোট জনসংখ্যা ৮৯,৭১৭,  প্রায় সিসিলি দেশের সমতুল্য. জনসংখ্য়ার ভিত্তিতে এটির স্থান ভারতবর্ষে ৬১৭তম (৬৪০ -এর মধ্য়ে)    এখানে জনবসতির ঘনত্ব প্রতি বর্গ কিলোমিটারে প্রায় ১৫ জন (৩৯ প্রতি বর্গমাইল)।   ২০০১ থেকে ২০১১ অর্থাত এক দশকে জেলাটিতে মোট জনসংখ্যা বৃদ্ধির হার ১১১.০১ শতাংশ।  কুরুং কুমে জেলাতে, প্রতি ১০০০ পুরুষে ১০২৯ মহিলা লিঙ্গ অনুপাত রয়েছে  এবং সাক্ষরতার হার ৫০.৬৭%। ভৌগোলিক অঞ্চল এবং মানুষদের জনসংখ্যার দিক থেকে কুরুং কুমে জেলার ন্যাপিন চক্রের অধীনস্থ হিয়া গ্রাম বৃহত্তম গ্রাম ।
টিওএন ৬১৮
টিওএন ৬১৮ একটি অত্যন্ত দূরবর্তী এবং অত্যন্ত উজ্জ্বল আপাত-নক্ষত্র; প্রযুক্তিগতভাবে একটি অতিউজ্জ্বল, বিস্তৃত-শোষণ রেখা, রেডিও-লাউড আপাত-নক্ষত্র যা উত্তর ছায়াপথ খুঁটির কেনিস ভেনাটিসি নক্ষত্রমন্ডলের কাছে অবস্থিত। টিওএন ৬১৮ বর্তমানে পর্যবেক্ষনীয় মহাবিশ্বে পাওয়া ৬৬ বিলিয়ন সৌরভরবিশিষ্ট সবচেয়ে বৃহৎ কৃষ্ণগহ্বর।
পর্যবেক্ষণমূলক ইতিহাস
যেহেতু আপাত-নক্ষত্র ১৯৬৩ সাল পর্যন্ত স্বীকৃত ছিল না, এর প্রকৃতি অজানা ছিল যখন এটি প্রথম ১৯৫৭ সালে আকাশগঙ্গা থেকে দূরে অবস্থিত নীল তারার(প্রধানত শ্বেত বামন) একটি জরিপে দেখা গিয়েছিল। মেক্সিকোর টোনান্টজিন্টলা মানমন্দিরে ০.৭ মিটার শ্মিড নভোবীক্ষণ যন্ত্র দিয়ে তোলা ফটোগ্রাফিক প্লেটে এটিকে "নিশ্চিতভাবে বেগুনি" বলে মনে হয়েছিল এবং টোনান্টজিন্টলা ক্যাটালগে ৬১৮ নাম্বার হিসেবে তালিকাভুক্ত করা হয়েছিল।
১৯৭০ সালে বোলোনার একটি রেডিও জরিপে টিঅএন ৬১৮ থেকে রেডিও নির্গমন আবিষ্কার করা হয়, যা নির্দেশ করে যে এটি একটি আপাত-নক্ষত্র। মারি-হেলেন উলরিচ এরপর ম্যাকডোনাল্ড অবজারভেটরিতে টিওএন ৬১৮ এর আলোকিক বর্ণালী পর্যবেক্ষণ করেন যা একটি আপাত-নক্ষত্রের সাধারণ নির্গমন রেখা প্রদর্শন করে। রেখার রেডশিফট থেকে উলরিচ ধারণা করেন যে টিওএন ৬১৮ অনেক দূরে ছিল, এবং এটাই জানা সবচেয়ে উজ্জ্বল আপাত-নক্ষত্রগুলোর মধ্যে অন্যতম।
অতিবৃহৎ কৃষ্ণগহ্বর
ব্রড-লাইন অঞ্চলের আকার আপাত-নক্ষত্র বিকিরণের উজ্জ্বলতা থেকে নির্ণয় করা যেতে পারে। এই অঞ্চলের আকার এবং এটি যে গতি কে প্রদক্ষিণ করছে তা থেকে মহাকর্ষের সূত্র থেকে জানা যায় যে টিওএন ৬১৮-এ কৃষ্ণগহ্বরের ভর ৬৬ বিলিয়ন সৌরভরের সমান। এই উচ্চ ভরের সঙ্গে, টিওএন ৬১৮ অতিবৃহৎ কৃষ্ণগহ্বরের নতুন শ্রেণীবিভাগের মধ্যে পড়ে। এই ভরের কৃষ্ণগহ্বরের শোয়ার্জশিল্ড ব্যাসার্ধ ১,৩০০ AU(প্রায় ৩৯০ বিলিয়ন কিলোমিটার ব্যাস, নেপচুনের কক্ষপথের আকারের ৪০ গুণ বেশি)।
পিরোজপুর সদর উপজেলা
পিরোজপুর সদর উপজেলা বাংলাদেশের পিরোজপুর জেলার অন্তর্গত একটি প্রশাসনিক এলাকা।
অবস্থান ও আয়তন
পিরোজপুর সদর উপজেলা চারিদিকে পিরোজপুর জেলার উত্তরে নাজিরপুর উপজেলা ও নেছারাবাদ উপজেলা, দক্ষিণে ইন্দুরকানী উপজেলা ও ভান্ডারিয়া উপজেলা, পূর্বে নেছারাবাদ উপজেলা, কাউখালী উপজেলা ও ভান্ডারিয়া উপজেলা, পশ্চিমে মোড়েলগঞ্জ উপজেলা ও বাগেরহাট জেলার কচুয়া উপজেলা।
প্রশাসনিক এলাকাসমূহ
পিরোজপুর সদর উপজেলায় বর্তমানে ১টি পৌরসভা ও ৭টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম পিরোজপুর সদর থানার আওতাধীন।
জনসংখ্যার উপাত্ত
২০১১ সালের আদমশুমারি অনুযায়ী পিরোজপুর সদর উপজেলার মোট জনসংখ্যা ১,৬৩,৪৭০ জন। এর মধ্যে পুরুষ ৮০,৭০৪ জন এবং মহিলা ৮২,৭৬৬ জন। মোট পরিবার ৩৮,০১৭টি।
শিক্ষা
২০১১ সালের আদমশুমারি অনুযায়ী পিরোজপুর সদর উপজেলার সাক্ষরতার হার ৭০.৩%।
ইতিহাস
ঊনবিংশ শতাব্দীর প্রথম দিক থেকে বাকেরগঞ্জ জেলার বিভিন্ন নদী গর্ভে, মোহনায় ছোট ছোট দ্বীপাঞ্চল সৃষ্টি এবং এর দ্রুত বৃদ্ধি হতে থাকে। দক্ষিণাঞ্চলের সুন্দরবনের জঙ্গল কাটা হলে আবাদযোগ্য ভূমির আয়তনও ক্রমশ বৃদ্ধি পেতে থাকে। এ সময় ভূমি সংক্রান্ত বিরোধ, দক্ষিণাঞ্চলের কৃষক বিদ্রোহ, পিরোজপুরের কালীগঙ্গা, কচাঁ, বলেশ্বর প্রভৃতি নদীতে মগ জলদস্যুদের উপদ্রব, বিশেষত: ঐ সকল নদীতে চুরি, ডাকাতি, লুন্ঠনসহ বিভিন্ন ফৌজদারি অপরাধ বৃদ্ধি পেতে থাকে। ফলে সাধারণ প্রশাসন এবং ভূমি প্রশাসনের সুবিধাজনক অধ্যায় সৃষ্টির উদ্দেশ্যে এবং ফৌজদারি ও দেওয়ানি বিরোধের বিচারকার্য তড়িৎ সম্পাদনের লক্ষ্যে পিরোজপুর মহকুমা স্থাপনের প্রয়োজনীয়তা অনুভূত হয়। বাকেরগঞ্জ তদানীন্তন জেলা ম্যাজিস্ট্রেট এইচ.এ.আর. আলেকজান্ডার ১৮৫৬ সালের ২৪ এপ্রিল পিরোজপুরে মহকুমা স্থাপনের প্রস্তাব দেন।
১৮৫৯ সালের ২৮ অক্টোবর পিরোজপুর মহকুমা স্থাপিত হয়। ঐ সময় বর্তমান বাগেরহাট জেলা (মোড়লগঞ্জ, কচুয়া) পিরোজপুর মহকুমার অর্ন্তগত ছিল। ১৮৬৩ সালে বাগেরহাট একটি মহকুমা হিসেবে যশোর জেলার অর্ন্তগত হয়। পরবর্তীতে বিভিন্ন সময় এই জেলা থেকে কাঠালিয়া (ঝালকাঠী), বামনা (বরগুনা), পাথরঘাটা (বরগুনা), বানারীপাড়া (বরিশাল) উপজেলা এলাকাগুলো বিচ্ছিন্ন হয়ে যায়। পিরোজপুর মহকুমা স্থাপনের সংগে সংগে প্রশাসনিক সুবিধার জন্য পাড়েরহাট বন্দর সংশ্লিষ্ট টগড়া হতে থানা এবং কাউখালী হতে মুন্সেফি আদালত পিরোজপুর সদরে স্থানান্তরিত করা হয়। ১৭৯০ সালে গর্ভণর জেনারেল কর্ণওয়ালিশ ভারতে শাসন সংস্কারের মাধ্যমে স্থানীয় প্রশাসন ব্যবস্থার পরিবর্তন ঘটানোর প্রেক্ষিতে বাকেরগঞ্জে ১০টি থানা স্থাপন করা হয় তন্মধ্যে পিরোজপুরের অদূরে পাড়েরহাটের নিকটবর্তী টগরা থানা, কেওয়ারি থানা (বর্তমান নেছারাবাদ বা স্বরূপকাঠী ও বানারীপাড়া) এবং কাউখালী থানা অন্যতম। পরবর্তীতে কাউখালীতে একটি আবগারি অফিস ও সাব-রেজিষ্টার অফিস স্থাপন করা হয়। পিরোজপুর মহকুমা স্থাপনের প্রায় ৪বছর পর ১৮৬৩ সালে বেঙ্গল রেভিনিউ এবং টপোগ্রাফিক্যাল সার্ভে সমাপ্ত হলে কচুয়া এবং মোড়েলগঞ্জকে পিরোজপুর মহকুমা থেকে কেটে নিয়ে বাগেরহাটকে মহকুমার মর্যাদায় উন্নীত করা হয়। তখন পিরোজপুরের আয়তন সীমানা নির্ধারণ করা হয় ৭২৯ বর্গ মাইল। ১৮৬৫ সালের ১ এপ্রিল পিরোজপুর সাব-রেজিষ্টার অফিস, ১৮৬৫ সালে পিরোজপুর দাতব্য চিকিৎসালয়, ১৮৬৫ সালে পিরোজপুর মিনিসিপ্যালিটি, ১৮৮৭ সালে লোকাল বোর্ড, ১৮৬৫ সালে স্থাপিত মাইনর স্কুল ১৮৮২ সালে উচ্চ ইংরেজি বিদ্যালয়ে রূপান্তর এবং ১৮৯৩ সালে নারী শিক্ষার জন্য আরবান ইংলিশ গালর্স হাইস্কুল প্রতিষ্ঠিত হয়।
জনসংখ্যার উপাত্ত
জনসংখ্যা- ১,৬৩,৪৭০ জন (প্রায়) পুরুষ- ৮০,৭০৪ জন (প্রায়), মহিলা- ৮২,৭৬৬ জন (প্রায়)। লোক সংখ্যার ঘনত্ব- ৯৭৯ জন প্রায় (প্রতি বর্গ কিলোমিটারে)
অর্থনীতি
পিরোজপুর জেলা শিল্প কারখানায় সমৃদ্ধ নয়। বড় ধরনের কোন শিল্প কলকারখানা এখানে এখনো গড়ে ওঠেনি। জনগোষ্ঠীর বৃহৎ অংশই কৃষিকাজে নিয়োজিত। এই জেলার কাউখালী লবণ উৎপাদনে মোঘল ও ব্রিটিশ আমলে গুরুত্বপূর্ণ ভূমিকা পালন করেছে। জেলায় ৪টি লবণ মিল ছিল। বর্তমানে মেসার্স পল্লী সল্ট ইন্ডাস্ট্রিজ, গণমান, নেছারাবাদ নামে মিলটি চালু আছে। বর্তমানে বিসিক শিল্প নগরে মোট ১৬৭ টি প্লট আছে, যার মধ্যে বরাদ্দকৃত প্লট সংখ্যা ১৪৪টি, বরাদ্দকৃত শিল্প ইউনিট ৯৯টি, উৎপাদনরত শিল্প ইউনিট ৫৯ টি এবং ২৬টি প্লট বরাদ্দের অপেক্ষায় আছে। ২০০২ সালের তথ্যমতে দেখা যায় পিরোজপুর জেলায় ক্ষুদ্র ও কুটির শিল্পের মাধ্যমে আত্ম-কর্মসংস্থান প্রকল্পে বিতরণকৃত শিল্প ইউনিট ১১৪টি। আয়বর্ধক কর্মকান্ডের মাধ্যমে দারিদ্র বিমোচন প্রকল্প যা ভান্ডারিয়াতে গ্রহণ করা হয়েছে, সেখানে বিতরণকৃত শিল্প ইউনিটের সংখ্যা ১৪৪টি।
অনেক পূর্বে পিরোজপুর সদর উপজেলায় একটি টেক্সাইল মিল নির্মাণ কাজ শুরু করলেও তা আর বাস্তবায়িত হয়নি।
অবসর
thumb|250px|সরকারী উদ্যানগুলো সাধারণতঃ বিনোদন এবং অবসরকাল অতিক্রমণের জন্য তৈরী করা হয়। অবসর (Leisure) ব্যক্তির নির্ধারিত মুক্ত সময় অর্থাৎ যখন যা খুশী মনে চায়, করে নিয়ে যাওয়া যায়। অর্থাৎ, ব্যবসা, কর্মজীবন, গৃহস্থালী কাজ থেকে দূরে থাকার অলস সময়টুকুই অবসর সময় নামে বিবেচিত হয়। এছাড়াও, খাওয়া-দাওয়া, ঘুমের পূর্ববর্তী কিংবা পরবর্তী সময়কালও অবসর সময় নামে গণ্য করা হয়। ব্যক্তির চাকরি পরবর্তীকালের অবসরকালীন সময়ে প্রতিষ্ঠান বা কর্মক্ষেত্রে গমনে বাঁধার পরিবেশ থাকে না। এ সময়ে বিভিন্ন বিনোদনমূলক কর্মকাণ্ডে অংশগ্রহণ, পারিবারিক সান্নিধ্যলাভ অথবা অন্যান্য শখের কাজগুলোয় মনোনিবেশ ঘটানো যায়। সম্প্রতি লক্ষ্য করা যায় যে,অফিস হতে অবসর গ্রহণের পর কানাড়া ব্যাঙ্কের কলকাতা মহানগরের অবসরপ্রাপ্ত কর্মচারীর মিলে গড়ে তুলেছেন নিজেদের জন্য সাংস্কৃতিক ও ওয়েলফেয়ার সংস্থা। এমনই এক সংস্থা কলকাতায় আত্মপ্রকাশ করে ২০০১ খ্রিস্টাব্দে নাম - ভরসা। এটি প্রধানত কানাডা ব্যাঙ্ক এক্স-এমপ্লয়িজ ওয়েলফেয়ার অ্যাসোসিয়েশন ।
অবসর এবং আবশ্যকীয় কর্মকাণ্ডের মধ্যেকার পার্থক্যকে হাল্কাভাবে প্রয়োগ করা হয়। সাধারণ জনগণ মাঝেমাঝে কর্মোপযোগী কাজগুলো দীর্ঘ মেয়াদের জন্যে অবসরকালীন সময়ে মনের আনন্দে করে থাকে।
কর্মপন্থা নির্ধারণ
বিনোদন অথবা অবসরকালীন সময়ের সাধারণ কর্মকাণ্ডের মধ্যে রয়েছে -
ছুটি অথবা ছুটির দিনে অবসরের জন্য নির্দিষ্ট সময় ব্যক্তি কর্তৃক নির্ধারিত হয়। পূর্ব পরিকল্পনামাফিক ছুটিতে কিছু ব্যক্তি একাকী কিংবা পারিবারিক বা দলগতভাবে দেশের অভ্যন্তরে কিংবা দেশের বাইরে নির্ধারিত স্থানে ভ্রমণের উদ্দেশ্যে বেরিয়ে পড়েন। সাধারণতঃ হোটেলেই রাত্রি কাটান এবং এমন অনেক কিছু করেন যা বাড়িতে কিংবা বাড়ির কাছাকাছি করা সম্ভব নয়। আবার কিছু লোক ছুটিকালীন সময়ে বাড়িতে অবস্থান করে নিজ সম্প্রদায়ের লোকদের সাথে সময় কাটানোকেই অগ্রাধিকার দেন।
সাংস্কৃতিক ভিন্নতা
অবসর সময়কালের ব্যবহার এক সংস্কৃতি থেকে অন্য সংস্কৃতিতে পৃথক হতে পারে। নৃ-তাত্ত্বিকগণ অধিকতর জটিল সমাজের চেয়ে সাধারণ সমাজে দলবদ্ধভাবে শিকার করার দিকে অগ্রসরতা হবার প্রবণতা লক্ষ্য করেছেন। কালাহারি মরুভূমির স্যান জনগোষ্ঠী তাঁদের নিত্য প্রয়োজনীয় খাদ্য, আশ্রয় এবং অন্যান্য বিষয়াদির প্রতুলতা সত্ত্বেও দলবদ্ধভাবে শিকার করতে পছন্দ করে। নৃ-তাত্ত্বিকগণ অন্যান্য ক্ষুদ্র সমাজে একই ধরনের সমার্থক মিলের সন্ধান পেয়েছেন। এ স্তরের জনগোষ্ঠী শহুরে, শিল্পাঞ্চলভিত্তিক সমাজের তুলনায় অধিক অবসর সময় উপভোগ করতে সক্ষম হন।
ক্রীড়াক্ষেত্র
প্রতিযোগিতামূলক ক্রীড়ায় ব্যক্তিগত ইভেন্টে আঘাত কিংবা অসুস্থতাজনিত কোন কারণে খেলতে অসমর্থ হলে ঐ খেলোয়াড় মাঠের বাইরে চলে যান। নির্ধারিত সময়ের মধ্যে খেলায় ফিরে আসতে ব্যর্থ হলে প্রতিপক্ষীয় খেলোয়াড়কে বিজয়ী হিসেবে ঘোষণা করা হয়। ব্যাডমিন্টন, টেনিস প্রভৃতি ক্রীড়ায় টুর্ণামেন্টের নিয়ম অনুযায়ী খেলোয়াড়ের নামের পাশে বা অন্য কোথাও অবসর শব্দটি লেখা হয়। দলগত ক্রীড়া হিসেবে ক্রিকেট খেলায় একজন ক্রিকেটার প্রয়োজনে পুনরায় মাঠে ফিরে আসতে পারেন। অন্যথায় তার নামের পাশে রিটায়ার্ড হার্ট শব্দটি লেখা হয়।
অবসরবিদ্যা
সামাজিক বিজ্ঞান অনুষদের অন্যতম শাখা হিসেবে অবসরবিদ্যার প্রচলন রয়েছে। এতে অবসরকে বুঝা ও ব্যাখ্যা-বিশ্লেষণপূর্বক সংশ্লিষ্ট বিষয়াদি তুলে ধরা হয়। পর্যটন এবং বিনোদন সাধারণ বিষয়রূপে অবসর গবেষণায় স্থান পেয়েছে।
দ্য জার্নাল অব লেজার রিসার্চ এবং জার্নাল অব পার্ক এন্ড এডমিনিস্ট্রেশন আমেরিকার শিক্ষানুক্রমিক সাময়িকীরূপে অবসরবিদ্যার উপর নিয়মিতভাবে প্রকাশিত হয়।
গার্ডিয়্যান্স অফ দ্য গ্যালাক্সি (২০০৮-এর দল)
গার্ডিয়্যান্স অফ দ্য গ্যালাক্সি হলো মার্ভেল কমিক্স দ্বারা প্রকাশিত মার্কিন কমিক বইয়ে আবির্ভূত কাল্পনিক মহাকাশভ্রমণকারী সুপারহিরো দল। ড্যান অ্যাবনেট ও অ্যান্ডি ল্যানিং বিভিন্ন ধরনের লেখক ও চিত্রশিল্পীদের দ্বারা নির্মিত বিদ্যমান ও পূর্বে সম্পর্কহীন চরিত্রদের থেকে দলটিকে পুনরায় তৈরি করেন। শুরুতে দলটির সদস্যদের তালিকায় ছিল স্টার-লর্ড, রকেট রাকুন, গ্রুট, ফাইলা-ভেল, ড্র্যাক্স দ্য ডিস্ট্রয়ার এবং অ্যাডাম ওয়ারলক।
এই মহাবিশ্বের রক্ষকরা প্রথমবারের জন্য এনাইলেশন: কঙ্কুয়েস্ট #৬ (এপ্রিল ২০০৮)-এ আবির্ভূত হয়। ২০১৪ সালের এই দলটির উপর একটি পূর্ণ্যদৈর্ঘ্য চলচ্চিত্রকে মুক্তি দেওয়া হয়, যা সমলোচনামূলক খ্যাতি অর্জন করে। গার্ডিয়্যান্স অফ দ্য গ্যালাক্সি ভলি. ২ নামক উল্লেখিত চলচ্চিত্রটির একটি অনুবর্তী চলচ্চিত্র ২০১৭ সালে মুক্তি দেওয়া হয়। এই গার্ডিয়্যান্সদের দল ১৯৬৯ সালের আর্নল্ড ড্রেক ও জীন কোলান দ্বারা তৈরি কৃত আসল দলের নামটি ব্যবহার করে। এছাড়াও, দলটি অন্যান্য মার্ভেল সিনেম্যাটিক ইউনিভার্স চলচ্চিত্র অ্যাভেঞ্জার্স: ইনফিনিটি ওয়ার ও অ্যাভেঞ্জার্স: এন্ডগেম-এ আবির্ভূত হয়।
মালদা মেডিকেল কলেজ এবং হাসপাতাল
মালদা মেডিকেল কলেজ এবং হাসপাতাল হল পশ্চিমবঙ্গ সরকার দ্বার পরিচালিত মালদা শহরে অবস্থিত একটি মেডিকেল কলেজ।২০১১ সালে মেডিকেল কলেজটি প্রতিষ্ঠিত হয়। এই কলেজটি পশ্চিমবঙ্গ স্বাস্থ এবং বিজ্ঞান বিশ্ববিদ্যালয় অধিনে পরিচালিত ।কলেজটি মেডিকেল কাউনসিল ওফ ইন্ডিয়া (এমসিআই) দ্বারা অনুমদিত। ।পশ্চিমবঙ্গ যুগ্ম প্রবেশিকা পরিক্ষার (wbjee) মাধ্যমে কলেজটিতে ছাত্র ছাত্রী ভর্তী নেওয়া হয়।এর্তমানে কলেজটিতে এমবিবিএস এর ১০০ টি আসন আছে।
গ্রেট ব্যারিয়ার রিফ বিমানবন্দর
গ্রেট ব্যারিয়ার রিফ বিমানবন্দর হ্যামিল্টন দ্বীপ বিমানবন্দর নামেও পরিচিত, এটি একটি ব্যক্তিগত মালিকানাধীন বেসামরিক কাজে ব্যবহৃত এরোড্রোম এবং এটি হুইটসানডে দ্বীপপুঞ্জের প্রাথমিক বিমানবন্দর, সেইসাথে হ্যামিল্টন দ্বীপের বিমানবন্দর। বিমানবন্দরটি বেশিরভাগ পুনরুদ্ধার করা জমিতে স্থাপন করা হয়েছে এবং জেটস্টার, ভার্জিন অস্ট্রেলিয়া ও কান্টাস দ্বারা বাণিজ্যিকভাবে সারা বছর পরিষেবা পরিবেশন করা হয়। হ্যামিল্টন দ্বীপ বিমানবন্দর সিডনি, মেলবোর্ন ও ব্রিসবেন থেকে আগত উড়ান পরিচালনা করে এবং এটি গ্রেট ব্যারিয়ার রিফ ও হোয়াইটহেভেন বিচে প্রাকৃতিক উড়ানের জন্য বিমানবন্দর লঞ্চ প্যাড হিসাবে কাজ করে। স্থানীয়ভাবে পরিচালিত হেলিকপ্টার, হালকা প্লেন ও সী প্লেনের সাথে ব্যক্তিগত উড়ান ও চার্টারগুলিও গ্রেট ব্যারিয়ার রিফ বিমানবন্দরে উড়ে যায়।
অ্যানসেট অস্ট্রেলিয়ার ৫০% শেয়ারহোল্ডিংয়ের অংশ হিসাবে ১৯৮০-এর দশকে নির্মিত বিমানবন্দরটি পরিবেশন করার একচেটিয়া অধিকার ছিল। অ্যানসেট তার শেয়ারহোল্ডিং ১৯৯৮ সালের মে মাসে বিটি হোটেল গ্রুপের কাছে বিক্রি করে, যার ফলে কান্টাস বিমানবন্দরে পরিষেবা দেওয়া শুরু করে। অ্যানসেট অস্ট্রেলিয়ার ২০০১ সালের সেপ্টেম্বরে বন্ধ হয়ে যাওয়ায় বিমানবন্দরটি ব্যাপকভাবে ক্ষতিগ্রস্ত হয়, যেটি কেয়ার্নস, টাউনসভিল, ব্রিসবেন, গোল্ড কোস্ট, সিডনি, মেলবোর্ন ও অ্যাডিলেডের উড়ান সহ অন্য যেকোন বিমান সংস্থার তুলনায় বিমানবন্দর থেকে বেশি উড়ান পরিচালন করত।
বিমানবন্দরটি ২০১১ সালের ৩০শে জুন শেষ হওয়া বছরে ৪,৫৭,৬৪১ জন যাত্রী পরিচালনা করেছিল, যা এটিকে অস্ট্রেলিয়ার ১৯তম ব্যস্ততম বিমানবন্দরে পরিণত করেছিল।
পরিচালনা
*সিডনি রুট ২০০৯ সালের জুলাই মাস থেকে অন্তর্ভুক্ত
মহানন্দপুর বিজয় স্মৃতি উচ্চ বিদ্যালয়
ইতিহাস
১৯৭১ সালে মুক্তিযোদ্ধের সময় মহানন্দপুর গ্রামের একটি ভবন ছিল কাদেরিয়া মুক্তি বাহিনীর সদর দপ্তর।মুক্তিযুদ্ধের স্মৃতি স্মরনে ১৯৯২ সালে নির্মিত এই প্রতিষ্ঠান। কাদেরিয়া মুক্তি বাহিনীর এই সদর দপ্তরটি এখন ইতিহাসে স্থান করে নিয়েছে।
অবস্থান
মহানন্দপুর বিজয় স্মৃতি উচ্চ বিদ্যালয় সখিপুর উপজেলার কাকড়াজান ইউনিয়নে, ধলাপাড়া পাকা সড়ক সংলগ্ন মহানন্দপুর গ্রামে অবস্থিত।
সুয়েডীয় একাডেমি
সুয়েডীয় একাডেমি (Svenska Akademien), রাজা গুস্তাভ তৃতীয় দ্বারা ১৭৮৬ সালে প্রতিষ্ঠিত, সুইডেনের রাজকীয় একাডেমির একটি। এটা সাহিত্যে নোবেল পুরস্কার বিজয়ী নির্বাচনের জন্য পরিচিত, যা দাতা আলফ্রেড নোবেল-এর স্মৃতি রক্ষার্থে প্রদান করা হয়।
৪৫তম জাতীয় চলচ্চিত্র পুরস্কার (বাংলাদেশ)
৪৫তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত পুরস্কার। তথ্য মন্ত্রণালয় থেকে একটি প্রজ্ঞাপন জারির মাধ্যমে ২০২২ সালের ১৫ই ফেব্রুয়ারি 'জাতীয় চলচ্চিত্র পুরস্কার ২০২০' ঘোষণা করা হয়। এ বছর ২৬টি বিভাগে পুরস্কার ঘোষণা করা হয়। এই বছর সর্বোচ্চ ১১টি বিভাগে পুরস্কার পায় গাজী রাকায়েত নির্মিত গোর চলচ্চিত্র। আজীবন সম্মাননা লাভ করেন অভিনেত্রী আনোয়ারা এবং অভিনেতা রাইসুল ইসলাম আসাদ।
আবেদনপত্র আহ্বান
২০২০ সালের জাতীয় চলচ্চিত্র পুরস্কারের জন্য ২০২১ সালের ২৯ আগস্ট আবেদনপত্র আহ্বান করা হয়। চলচ্চিত্র জমা দেওয়ার শেষ সময়সীমা ছিল ২০২১ সালের ১৯ সেপ্টেম্বর। এতে মোট ১৪টি পূর্ণদৈর্ঘ্য চলচ্চিত্র, ৭টি স্বল্পদৈর্ঘ্য চলচ্চিত্র এবং ৬টি প্রামাণ্যচিত্র জমা পড়ে।
গ্ল্যামারগন কাউন্টি ক্রিকেট ক্লাব
গ্ল‍্যামারগন কাউন্টি ক্রিকেট ক্লাব ইংল্যান্ড এবং ওয়েলসের ঘরোয়া অবকাঠামোয় পরিচালিত আঠারোটি প্রথম-শ্রেণীর কাউন্টি ক্লাবগুলোর অন্যতম। গ্ল্যামারগন (মোরগাঙ্গ) ঐতিহাসিক কাউন্টির প্রতিনিধিত্বকারী দল এটি। ১৮৮৮ সালে ক্লাবটি প্রতিষ্ঠিত হয়। শুরুতেই ক্ষুদ্রতর মর্যাদা ধরে রাখে। প্রথম বিশ্বযুদ্ধের পূর্বে মাইনর কাউন্টিজ চ্যাম্পিয়নশীপের শুরুরদিকে অভিজাত সদস্য ছিল। ১৯২১ সালে কাউন্টি চ্যাম্পিয়নশীপে যোগদান করে। দলটি প্রথম-শ্রেণীর মর্যাদার বাইরে চলে যায়। এরপর থেকে ইংল্যান্ড এবং ওয়েলসের প্রত্যেক শীর্ষপর্যায়ের ঘরোয়া ক্রিকেট প্রতিযোগিতায় অংশগ্রহণ করে আসছে।
গ্ল্যামারগন ওয়েলসের একমাত্র প্রথম-শ্রেণীর ক্রিকেট ক্লাব। দলটি ১৯৪৮, ১৯৬৯ ও ১৯৯৭ সালের ইংরেজ কাউন্টি চ্যাম্পিয়নশীপ প্রতিযোগিতার শিরোপা বিজয়ে সক্ষমতা দেখিয়েছে। টেস্ট ক্রিকেটভূক্ত সকল আন্তর্জাতিক দলকে পরাজিত করেছে। তন্মধ্যে, ১৯৬৪ ও ১৯৬৮ সালে উপর্যুপরী সফরে অস্ট্রেলিয়া দলকেও পরাভূত করতে পেরেছে। সীমিত ওভারের খেলায় দলটি গ্লামারগন নামে পরিচিত। খেলোয়াড়দের পোশাকের রঙ নীল ও হলুদ।
কার্ডিফভিত্তিক ক্লাবটি তাদের অধিকাংশ খেলাই টাফ নদীর তীরে অবস্থিত সোফিয়া গার্ডেন্সে আয়োজন করে থাকে। এছাড়াও, সোয়ানসী, কলিন বে ও ক্রেসেলিয়েতে খেলা অনুষ্ঠিত হয়।
ইতিহাস
৬ জুলাই, ১৮৮৮ তারিখে কার্ডিফের অ্যাঞ্জেল হোটেলে অনুষ্ঠিত সভায় গ্লামারগন সিসিসি আনুষ্ঠানিকভাবে গঠিত হয়।
এরপর থেকে অনেকগুলো বছর ক্লাবটি মাইনর কাউন্টিজ চ্যাম্পিয়নশীপে প্রতিদ্বন্দ্বিতা করতে থাকে। প্রথম বিশ্বযুদ্ধের পর তারা প্রথম-শ্রেণীর মর্যাদা লাভের জন্যে আবেদন করে।
১৮-২০ মে, ১৯২১ তারিখে কার্ডিফ আর্মস পার্কে সাসেক্সের বিপক্ষে প্রথমবারের মতো প্রথম-শ্রেণীর খেলায় অংশ নেয়। ফলশ্রুতিতে দলটি কাউন্টি চ্যাম্পিয়নশীপের ১৭শ দল হিসেবে অন্তর্ভুক্ত হয়। এন.ভি.এইচ. রিচেস ঐ খেলায় নেতৃত্ব দেন। ২৩ রানে জয়ী হয় গ্লামারগন দল। ঐ গ্রীষ্মে তারা আর একটিমাত্র খেলায় বিজয়ী হয়েছিল। ১৪ খেলায় পরাভূত হয়ে উডেন স্পুন লাভ করে।
রেকর্ড
গ্ল্যামারগনের পক্ষে সর্বাধিক প্রথম-শ্রেণীর রান
যোগ্যতা – ১৬,০০০ রান
গ্ল্যামারগনের পক্ষে সর্বাধিক প্রথম-শ্রেণীর উইকেট
যোগ্যতা – ৮০০ উইকেট
দলীয় রেকর্ড
প্রতি উইকেটে সেরা জুটি
বোলিং
সোনারগাঁও জনপথ
সোনারগাঁও জনপথ হল একটি সড়ক যা ঢাকার উত্তরা উপশহরের হাউজ বিল্ডিং থেকে আশুলিয়া বেড়িবাঁধ পর্যন্ত বিস্তৃত। এটি একটি চার লেনের সড়ক।
এই সড়কটি সেক্টর ৮, ৯, ১১, ১৩ ও ১২ এগুলোর মধ্যে দিয়ে অতিক্রম করে পশ্চিমে মিরপুর সড়কের সাথে মিলিত হয়েছে।
২০১৯ সালে ঢাকা উত্তর সিটি কর্পোরেশন কর্তৃপক্ষ উত্তরার সোনারগাঁও জনপথে একটি আনুষ্ঠানিক উচ্ছেদ অভিযান পরিচালনা করে।
নাসিমা ফেরদৌসী (দ্ব্যর্থতা নিরসন)
নাসিমা ফেরদৌসী বলতে যাদের বোঝানো যেতে পারে-
ক্ল্যাশ অফ চ্যাম্পিয়নস (২০২০)
ক্ল্যাশ অফ চ্যাম্পিয়নস একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র এবং স্ম্যাকডাউনের জন্য প্রযোজনা করেছিল। এই অনুষ্ঠানটি ২০২০ সালের ২৭শে সেপ্টেম্বর তারিখে মার্কিন যুক্তরাষ্ট্রের ফ্লোরিডার অরল্যান্ডোর অ্যামওয়ে সেন্টারে অনুষ্ঠিত হয়েছে  এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছে। এটি ক্ল্যাশ অফ চ্যাম্পিয়নস কালানুক্রমিকের অধীনে প্রচারিত চতুর্থ অনুষ্ঠান ছিল।
এই অনুষ্ঠানটি মূলত মার্কিন যুক্তরাষ্ট্রের নিউ জার্সির নিওয়ার্কের প্রুডেনশিয়াল সেন্টারে অনুষ্ঠিত হওয়ার কথা ছিল, তবে ৯ই মার্চ তারিখে করোনাভাইরাসের বৈশ্বিক মহামারীর কারণে নিউ জার্সির গভর্নর ফিল মারফি ১৬ই মার্চ তারিখের পর থেকে বড় পরিসরে আয়োজিত সকল ধরনের সমাবেশ স্থগিত করার ঘোষণা দেন। এর ফলে, এই অনুষ্ঠানটি ফ্লোরিডার অরল্যান্ডোর অ্যামওয়ে সেন্টারে স্থানান্তর করা হয়েছে, যেখানে ভক্তরা ডাব্লিউডাব্লিউই থান্ডারডোমের মাধ্যমে সংযুক্ত হতে পারবে।
প্রাক-প্রদর্শনে একটি সহ মূল অনুষ্ঠান মিলিয়ে মোট ৮টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে রোমান রেইন্স ডাব্লিউডাব্লিউই ইউনিভার্সাল চ্যাম্পিয়নশিপের জন্য আয়োজিত ম্যাচে জে উসোকে ডিস্কোয়ালিকেশনের মাধ্যমে হারিয়েছে। অন্যান্য শীর্ষস্থানীয় ম্যাচে, ডাব্লিউডাব্লিউই চ্যাম্পিয়নশিপ ম্যাচে ড্রু ম্যাকইন্টায়ার র‌্যান্ডি অরটনকে, ডাব্লিউডাব্লিউই আন্তঃমহাদেশীয় চ্যাম্পিয়নশিপের জন্য আয়োজিত ট্রিপল থ্রেট ল্যাডার ম্যাচে সামি জেইন জেফ হার্ডি ও এ জে স্টাইলসকে, ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ ম্যাচে ববি লাশলি অ্যাপোলো ক্রুসকে এবং ডাব্লিউডাব্লিউই স্ম্যাকডাউন নারী চ্যাম্পিয়নশিপ ম্যাচে আসকা বেইলিকে ডিস্কোয়ালিফিকেশনের মাধ্যমে হারিয়েছে।
জিওফ হার্স্ট
স্যার জিওফ্রে চার্লস হার্স্ট (জন্ম ডিসেম্বর ৮, ১৯৪১) একজন প্রাক্তন ইংরেজ ফুটবলার। ১৯৬৬ বিশ্বকাপের ফাইনাল খেলায় পশ্চিম জার্মানির বিপক্ষে ইংল্যান্ডের ৪-২ গোলের জয়ে হ্যাট্রিক করে তিনি বিখ্যাত হয়ে আছেন। তিনি ২০২২ বিশ্বকাপ ফাইনালের আগ পর্যন্ত বিশ্বকাপের ফাইনাল খেলায় হ্যাট্রিক করা একমাত্র ফুটবলার ছিলেন। ২০২২ কাতার বিশ্বকাপ ফাইনালে কিলিয়ান এম্বাপ্পে দ্বিতীয় ব্যক্তি হিসেবে হ্যাট্টিক করে তার পাশে বসেন। যদিও জিওফের সেই খেলায় তাঁর দ্বিতীয় গোলটি ফুটবল ইতিহাসের অন্যতম বিতর্কিত গোল হিসেবে বিবেচিত। রেফারি গোলের সিদ্ধান্ত দিলেও বলটি প্রকৃতপক্ষে গোললাইন অতিক্রম করেছিল কিনা তা নিয়ে বিতর্ক রয়েই গেছে।
হার্স্ট তাঁর খেলোয়াড়ী জীবন শুরু করেছিলেন ওয়েস্ট হ্যাম ইউনাইটেডের সাথে, যেখানে তিনি ৫০০ টি ম্যাচ খেলে ২৪২ গোল করেছিলেন। ১৯৬৪ সালে এফএ কাপ এবং ১৯৬৫ সালে ইউরোপীয় কাপ বিজয়ী দলে ছিলেন। পরবর্তীকালে, ১৯৭২ সালে তাঁর দল তাঁকে স্টোক সিটিতে £৮০,০০০ বিক্রি করা দিয়েছিল। স্টোকের সাথে তিনটি মরশুমে খেলার পরে তিনি ১৯৭৬ সালে ওয়েস্ট ব্রমউইচ অ্যালবায়নের সাথে ফুটবল লিগের খেলোয়াড়ী জীবন শেষ করেছিলেন। হার্ট তাঁর দেশ ছাড়া আয়ারল্যান্ড (কর্ক সেল্টিক) এবং মার্কিন যুক্তরাষ্ট্রে (সিয়াটেল সাউন্ডারস) ফুটবল খেলতে গিয়েছিলেন। পরবর্তীকালে, নন-লিগ টেলফোর্ড ইউনাইটেডকে পরিচালনা করতে ইংল্যান্ডে ফিরে আসেন। তিনি দু'বছর, ১৯৭৯ থেকে ১৯৮১ সাল পর্যন্ত চেলসির ম্যানেজার হিসাবে কাজ করেছিলেন। পরে তিনি তাঁর ব্যবসায়িক প্রতিশ্রুতিতে মনোনিবেশ করার জন্য খেলার জগত ছেড়ে দেওয়ার আগ তিনি কুয়েত এসসিকে প্রশিক্ষণ দিয়েছিলেন।
তিনি ৪৯ টি ম্যাচ খেলেন ইংল্যান্ডের হয়ে তাঁর মধ্যে তিনি মোট ২৪ টি গোল করেছিলেন। তিনি ১৯৬৬ ফিফা বিশ্বকাপ ছাড়াও, ১৯৬৮ উয়েফা ইউরো এবং ১৯৭০ ফিফা বিশ্বকাপে সাফল্য অর্জন করেছিলেন। যদিও তাঁর প্রথম ভালোবাসা ছিল ক্রিকেট, ১৯৬২ সালে তিনি প্রথম শ্রেণিতে এসেক্স ক্রিকেট দলের হয়ে ক্রিকেট খেলেছিলেন এবং সেটি ছিল তাঁর সংক্ষিপ্ত ক্রিকেট জীবন।
প্রাথমিক জীবন
৪ ডিসেম্বর, ১৯৪১ তারিখে ল্যাঙ্কাশায়ারের অ্যাশটন-আন্ডার-লিনে হার্স্ট জন্মগ্রহণ করেছিলেন। তাঁর দুটি ছোট ভাইবোন ছিল: ডায়ান এবং রবার্ট।. তাঁর যখন ছয় বছর বয়সে ছিল, তাঁর পরিবার চেলসফোর্ড, এসেক্সে চলে এসেছিল। তাঁর পিতা, চার্লি হার্স্ট ছিলেন পেশাদার ফুটবলার যিনি ব্রিসটল রোভার্স, ওল্ডহ্যাম অ্যাথলেটিক এবং রোচডেলের হয়ে সেন্টার হাফে খেলতেন। তাঁর মা, এভলিন হপকিনস,  গ্লাস্টারশায়ারের একটি পরিবারে মেয়ে ছিলেন এবং তাঁর মার পরিবার মূলত জার্মানি থেকে এসেছিলেন।  কিশোর বয়স থেকে তিনি ফুটবলের প্রতি আকৃষ্ট ছিলেন এবং একবার প্রতিবেশীর বাগানে নিয়মিতভাবে ফুটবল পাঠানোতে তাদের শান্তি বিঘ্নিত করার জন্য তাঁকে £১ জরিমানা করা হয়েছিল।
১৯৬২ সালে আইজবার্থে, ল্যাঙ্কাশায়ারের বিপক্ষে এসেক্সের হয়ে একটি প্রথম-শ্রেণীর ক্রিকেট ম্যাচ খেলেছিলেন তিনি, যদিও তিনি তেমন দারুন কিছু খেলেননি: প্রথম ইনিংসে তিনি ০ রানে অপরাজিত থাকেন এবং পরের ইনিংসে কলিন হিল্টনের বলে ০ রানে আউট হন। পরবর্তীকালে, তিনি পুরোপুরি ফুটবলে মনোনিবেশ করার আগে ১৯৬২ থেকে ১৯৬৪ সালের মধ্যে তিনি এসেক্স দ্বিতীয় একাদশ দলের হয়ে সাধারণত উইকেটরক্ষক হিসাবে মোট ২৩ বার ক্রিকেট খেলেছিলেন। তাঁর পিতার পরিচালনায় ক্লাবটি থাকাকালীন, মাত্র চোদ্দ বছর বয়সে একবার তিনি হাল্স্টেড টাউন রিজার্ভের হয়ে খেলেছিলেন।
বিলোনিয়া রেলওয়ে স্টেশন
ইতিহাস
ফেনী জেলার পিছিয়ে পড়া উত্তরাঞ্চলের জনগোষ্ঠির জেলা সদরের সাথে যাতায়াতের পাশাপাশি ত্রিপুরার বিলোনিয়া হয়ে বাংলাদেশের বিলোনিয়া দিয়ে ফেনী থেকে আসামের সাথে যোগাযোগ স্থাপনের জন্য ১৯২৯ সালে এ রেলপথ চালু করে আসাম বেঙ্গল রেলওয়ে কোম্পানি। ২৮ কিলোমিটার এই রেলপথে  বিলোনিয়াসহ ৯টি রেলওয়ে স্টেশন তৈরি করা হয়। তৎকালীন ব্রিটিশ সরকারের অর্থায়নে এ রেললাইনের কাজ সম্পন্ন হয়। প্রথমদিকে এ লাইনে মালবাহী ট্রেন চলাচল করলেও ১৯৪৭ সালে ভারত বাংলাদেশ বিভাগের পর দুটি লাইন আলাদা হয়ে যায়। ভারতের অংশে ট্রেন চলাচল বন্ধ থাকলেও বাংলাদেশ অংশে বিলোনিয়া থেকে ফেনী মহকুমা শহরের সাথে যোগাযোগের জন্য একটি ট্রেন চালু করা হয়। সে সময় ফেনীর উত্তরাঞ্চলের মানুষের জেলা শহরের সাথে যোগাযোগের একমাত্র মাধ্যম ছিল এ রেলপথ। ১৯৭১ সালের পর রেল যোগাযোগের পাশাপাশি সড়ক যোগাযোগের উন্নতি হওয়ায় কদর কমে যায় এ রেলপথের। ব্যাপক লোকসানের কারণে ১৯৯৭ সালের ১৭ আগস্ট কর্তৃপক্ষ ফেনী-বিলোনিয়া রেলপথ বন্ধ ঘোষণা করে কর্তৃপক্ষ।
পরিষেবা
বিলোনিয়া রেলওয়ে স্টেশন দিয়ে ১৭ আগস্ট ১৯৯৭ সালের পর থেকে কোন ট্রেন চলাচল করে না।
সুলোচনা গাডগিল
সুলোচনা গাডগিল ভারতের বেঙ্গালুরুতে অবস্থিত বায়ুমণ্ডল ও মহাসাগর বিজ্ঞান কেন্দ্রের (সিএওএস) এক ভারতীয় আবহাওয়াবিদ । তিনি বৃষ্টিপাতের পরিবর্তনশীলতা এবং পরিবেশগত ও বিবর্তনীয় ঘটনাগুলির নকশা করা বা করার জন্য কৃষিকাজ কৌশলসহ মৌসুমি বায়ু কীভাবে এবং কেন তা নিয়ে তিনি গবেষণা করেছেন। তার গবেষণা মৌসুমি বায়ু র মেঘ ব্যান্ডগুলিতে উপ-মৌসুমী পরিবর্তনের একটি মৌলিক বৈশিষ্ট্য আবিষ্কার করার ক্ষেত্রে কাজ করেছিল। তিনি দেখিয়েছিলেন যে মৌসুমি বায়ু কোনও বিশাল স্থল-সমুদ্রের বাতাস নয় বরং এটি একটি গ্রহীয় স্কেল সিস্টেমের মৌসুমি অভিবাসনের বহিঃপ্রকাশ যা অ-মৌসুমী অঞ্চলগুলিতেও দেখা যায়। কৃষকদের সাথে সহযোগিতায় তিনি কৃষির কৌশল অর্জন করেছিলেন যা ভারতের বিভিন্ন অঞ্চলের বৃষ্টিপাতের পরিবর্তনশীলতার জন্য উপযুক্ত।
প্রাথমিক জীবন এবং শিক্ষা
তিনি ১৯৪৪ সালে পুনেতে জন্মগ্রহণ করেছিলেন। তাঁর একজন বিখ্যাত মানুষ। তিনি টঙ্ক রাজ্যে মন্ত্রী হওয়ার সাথে তিনি একটি বিখ্যাত বংশোদ্ভূত বংশের লোক। যাঁরা মারাত্মক খরার সময় মানুষকে সাহায্য করার বীরত্বপূর্ণ প্রচেষ্টার জন্য পরিচিত। তার দাদা এবং বাবা তাদের সময়ের শ্রদ্ধেয় চিকিৎসক ছিলেন। একই সময়ে, তার দাদা একজন মুক্তিযোদ্ধা এবং তাঁর বাড়িতে উপনিবেশিক শাসনের বিরুদ্ধে লড়াইয়ের বেশ কয়েকটি সক্রিয় অংশগ্রহণকারী আয়োজক করেছিলেন। তাঁর মা ছিলেন মারাঠি লেখক।
তিনি তার প্রাথমিক বিদ্যালয়টি সম্পূন্ন করেছিলেন মারাঠি র পুনেতে। তারপরে তিনি অন্ধ্র প্রদেশের বোর্ডিং স্কুল কৃষি ভ্যালি-তে ইংরেজিতে উচ্চ-বিদ্যালয়ের পড়াশোনা শুরু করেছিলেন। তিনি পুনরায় ফের্গুসন কলেজের স্নাতকোত্তর পড়াশোনার জন্য ফিরে আসেন যেখানে তিনি প্রাকৃতিক বিজ্ঞান বেছে নিয়েছিলেন এবং রসায়ন, পদার্থবিজ্ঞান এবং গণিতে স্নাতকোত্তর হন। এই মুহুর্তে, তিনি সহপাঠী মাধব গাদগিলের সাথে বাগদান করেন এবং তারা একসাথে বৈজ্ঞানিক পেশা জীবন অনুসরণ করার সিদ্ধান্ত নেন। তারা দুজনেই হার্ভার্ডের বৃত্তি নিয়ে ভর্তি হয়েছিলেন।
ব্যক্তিগত জীবন
তিনি ইকোলজিস্ট মাধব গাদগিলের সাথে বিবাহবন্ধনে আবদ্ধ হয়েছেন এবং তাদের একটি কন্যা ও এক পুত্র রয়েছে।
মনিকা দেবী
লাইশরাম মনিকা দেবী (জন্ম ১লা মার্চ ১৯৮৩) মণিপুরের একজন ভারতীয় ভারোত্তোলক যিনি ২০০৬ কমনওয়েলথ গেমসে মহিলাদের ৬৯ কেজি বিভাগে রৌপ্য পদক জিতেছিলেন। মনিকা মূলত ২০০৮ গ্রীষ্মকালীন অলিম্পিকে মহিলাদের ৬৮ কেজি বিভাগে ভারতীয় দলের অংশ ছিলেন কিন্তু ভারোত্তোলন ফেডারেশনের ডোপ টেস্টে পজিটিভ ধরা পড়ার পর তাঁকে বাদ দেওয়া হয়। প্রধানমন্ত্রীর কার্যালয় এই বাদ দেওয়ার সিদ্ধান্ত বাতিল করে দিয়েছিল। কিন্তু যেহেতু অংশগ্রহণকারীদের চূড়ান্ত তালিকা ইতিমধ্যেই অলিম্পিক কর্মকর্তাদের কাছে জমা দেওয়া হয়ে গিয়েছিল, তাই মনিকা গেমসে অংশ নিতে পারেননি।
২০১০ কমনওয়েলথ গেমস
ডোপিংয়ের অভিযোগ থেকে মুক্তি পাওয়ার পর, মনিকা ২০১০ কমনওয়েলথ গেমসে মহিলাদের ৭৫ কেজি বিভাগে প্রতিদ্বন্দ্বিতা করেছিলেন। সেখানে তিনি একটি ব্রোঞ্জ পদক জিতেছিলেন।
ডোপিং নিয়ে বিতর্ক এবং পরবর্তীতে অলিম্পিক থেকে বাদ পড়া
ভারোত্তোলন ফেডারেশন জানিয়েছিল যে অলিম্পিকের আগে ভারতে পরিচালিত ডোপ টেস্টে মনিকা পজিটিভ এসেছে। পরবর্তীকালে, বেইজিংয়ে ২০০৮ গ্রীষ্মকালীন অলিম্পিকের জন্য ভারতীয় দল থেকে তাঁকে বাদ দেওয়া হয়। মনিকা প্রতিবাদ করেছিলেন এই বলে যে, কর্মকর্তারা অন্য ভারোত্তোলক শৈলজা পূজারিকে দলে ঢোকানোর জন্য তাঁকে বাতিল করার চেষ্টা করছেন। ফেডারেশনের বিবৃতিতে বিশ্বাসযোগ্যতার অভাব থাকায় প্রধানমন্ত্রীর কার্যালয় হস্তক্ষেপ করে এবং অলিম্পিকে তাঁর অংশগ্রহণের অনুমোদন দেয়। অংশগ্রহণকারীদের তালিকা ইতিমধ্যেই অলিম্পিক কর্তৃপক্ষের কাছে জমা দেওয়া হয়ে গেছে বলে, ভারতীয় অলিম্পিক অ্যাসোসিয়েশন জানিয়েছিল যে মনিকা অলিম্পিকে অংশ নিতে পারবেন না। এইভাবে, তাঁকে ভারতীয় দল থেকে বাদ দেওয়া হয়েছিল।
২০০৯ সালের মার্চ মাসে, প্রেস ট্রাস্ট অফ ইন্ডিয়া (পিটিআই) এক প্রতিবেদনে জানিয়েল যে মনিকার মূত্রের 'খ' নমুনা, যা টোকিওতে ওয়াডা -অনুমোদিত পরীক্ষাগারে পাঠানো হয়েছিল, তাও পজিটিভ ফিরে এসেছে। প্রতিবেদনে ইঙ্গিত দেওয়া হয়েছে যে তাঁকে দুই বছরের জন্য নিষিদ্ধ করা হতে পারে। মনিকা এই খবরে প্রতিক্রিয়া জানিয়ে বলেছেন যে তিনি একেবারেই ভুল করেননি। তিনি অভিযোগ করেন যে তাঁর ক্রীড়া জীবন অকালে শেষ করার জন্য একটি বিশাল ষড়যন্ত্র চলছে। পরে, তাঁর পরিবার পিটিআইকে খ নমুনা ফলাফল সম্পর্কে ভুল তথ্য প্রতিবেদন করার জন্য অভিযুক্ত করেছিল। পরিবারের একজন সদস্য বলেছেন যে মনিকা এখনও এমন কোনও রিপোর্ট পাননি।
পাদদেশ বস্তুকাম
thumb|"দ্য কাউন্টেস উইথ দ্য উইপ" [[মার্টিন ভ্যান মেলি দ্বারা অঙ্কিত একটি চিত্র]]
পাদদেশ বস্তুকাম, পাদদেশ পক্ষপাত, পাদদেশ পূজা, অথবা পদপীড়ন হল পাদদেশ সম্পর্কে কথিত একটি যৌন আগ্রহ। অন্যথায় অযৌন বস্তু বা শরীরের অযৌন অংশের ক্ষেত্রে এটি যৌন বস্তুকাম-এর সবচেয়ে সাধারণ ধরন।
বৈশিষ্ট্য
পাদদেশ বস্তুকামকে পাদদেশ বা জুতার প্রতি কথিত একটি যৌন আগ্রহ হিসাবে সংজ্ঞায়িত করা হয়েছে। সিগমুন্ড ফ্রয়েড পাদদেশ বাঁধাই-কে পাদদেশ বস্তুকামের ধরন হিসাবে বিবেচিত করেছেন। একজন পাদদেশ বস্তুকামীর জন্য, সমস্ত আকর্ষণের কেন্দ্রবিন্দুই হল পায়ের পাতা এবং পায়ের আঙ্গুলের আকৃতি এবং আকার (যেমন দীর্ঘ পায়ের আঙ্গুল, ক্ষুদ্র পায়ের আঙ্গুল, রঞ্জিত পায়ের আঙ্গুল, উচ্চ পদধনু, পদতল ইত্যাদি।), পদালঙ্কার (যেমন পদাঙ্গুষ্ঠ, পদনূপুর ইত্যাদি।), পদ-পরিচর্চা (যেমন পদপ্রসাধন বা পদমালিশ), পদাভরন (যেমন নগ্নপদ, ফ্লিপ-ফ্লপ ইত্যাদি।), পদঘ্রাণ, এবং সংজ্ঞাবহ মিথস্ক্রিয়া (যেমন পাদদেশ আঘ্রাণ, পদলেহন, পদচুম্বন, কাতুকুতুদান ইত্যাদি।)।
আপেক্ষিক সংঘটনের হার
বস্তুকামীদের আপেক্ষিক সংঘটনের হার হিসাবে, বোলগ্না বিশ্ববিদ্যালয়-এর গবেষকরা বস্তুকামী দলের সাথে ৩৮১ টি ইন্টারনেট আলোচনা পরীক্ষা করেছেন, যার মধ্যে কমপক্ষে ৫,০০০ মানুষ অংশগ্রহণ করেছিলেন। গবেষকরা নিম্নলিখিত উপাদানের উপর ভিত্তি করে বিভিন্ন বস্তুকামীদের সুস্পষ্টতর হিসাব করেছেন:
এটা সিদ্ধান্ত করা হয় যে বেশিরভাগ বস্তুকামী শরীরের অংশ বা শরীরের অংশের সঙ্গে সাধারণত সংযুক্ত এমন বস্তু সম্পর্কে কামুক ছিল (যথাক্রমে ৩৩% এবং ৩০%)। সেইসমস্ত মানুষের মধ্যে যারা ​​শরীরের অংশে অনুরক্ত, পায়ের পাতাদ্বয় এবং পায়ের আঙ্গুল সর্বাধিক সংখ্যকের পছন্দ হয়েছে, তারা নমুনাদের ৪৭%। সেইসমস্ত মানুষের (বেশিরভাগই পুরুষদের) মধ্যে যারা ​​শরীরের অংশ সংক্রান্ত বস্তুর প্রতি অনুরক্ত, তাদের ক্ষেত্রে পাদুকা (জুতা, বুট ইত্যাদি।) ছিল সবচেয়ে পছন্দের (৬৪%)।
জানেমন (২০১২-এর চলচ্চিত্র)
জানেমন হল ২০১২ সালে মুক্তিপ্রাপ্ত ভারতীয় বাংলা ভাষার একটি প্রণয়ধর্মী অ্যাকশন চলচ্চিত্র। এটিতে মুখ্য চরিত্রে অভিনয় করেছেন কোয়েল মল্লিক এবং সোহম চক্রবর্তী। এটি মূলত ২০১০ সালে মুক্তিপ্রাপ্ত তামিল চলচ্চিত্র পাইয়া-এর কাহীনী অবলম্বনে নির্মিত।
পাদদেশ বস্তুকাম
আপেক্ষিক সংঘটনের হার
পাদদেশ বস্তুকাম শরীর সম্পর্কিত যৌন ভক্তিবস্তুর সর্বাধিক প্রচলিত ধরন। ২০০৬ সালের অগাস্ট মাসে, এওএল (AOL) তাদের গ্রাহকদের দ্বারা দাখিলীকৃত অনুসন্ধান শব্দের একটি ডাটাবেস উন্মোচিত করে। শুধুমাত্র সেই বাক্যাংশ সারিতে স্থান পায় যেখানে "ভক্তিবস্তু" শব্দটি অন্তর্ভুক্ত হয়েছে। এটা আবিষ্কার করা গেছে যে পায়ের পাতাদ্বয়-এর জন্যে সবথেকে বেশি সর্বজনীন অনুসন্ধান হয়েছে।
জানেমন (২০১২-এর চলচ্চিত্র)
বহিঃসংযোগ
আইএমসিবি জানেমন ২০১২-এর চলচ্চিত্র)ডাটাব্যাজ
পাদদেশ বস্তুকাম
বিভাগ
পাদদেশ বস্তুকাম যৌন এবং অযৌন দুটি বিভাগে বিভক্ত। যৌন পাদদেশ বস্তুকাম হয় যখন একজন যৌন জাগরন অর্জন করে, এমনকি উত্তেজনার চরমবিন্দুতে, যখন একটি পায়ের দর্শন অথবা স্পর্শ করে। এমনকি পায়ের বর্ণন বা পরিচ্ছন্নতা জনিত কারণেও এটা হতে পারে। অযৌন ধরনের পাদদেশ বস্তুকাম যৌন জাগরনের কারণ নয়, বরং সৌন্দর্যবোধের কারণে বিশুদ্ধরূপে সুখানুভব। এটাকে একজন মানুষের সেই অনুভবের সঙ্গে তুলনা করা যায় যখন সে একটি শরীরের কোনও আকর্ষণীয় অংশ দেখে, যেমন একটি মুখ, এক জোড়া চোখ, একটি নাক, অথবা শরীরের কোনো অযৌন অংশ। তারা একটি নির্দিষ্ট পায়ের সামগ্রিক সৌন্দর্যের কদর করে। এই ধরনের বস্তুকামী যৌনতাকে মূল বিচার্য বিষয় না ধরে পাদদেশের চটকের দিক থেকে বিচার করে ক্রমিক অবস্থান স্থির করা প্রবণ হয়।
কারণ
স্নায়ুবিজ্ঞানী ভি এস রামচন্দ্রন উপস্থাপিত করেন যে পাদদেশ বস্তুকাম পায়ের পাতা দ্বারা সৃষ্টি হয় এবং জননেন্দ্রিয় যেহেতু সোমাটোসেনসরী কোর্টেক্স-এর সন্নিহিত এলাকা দখল করে রাখে, সম্ভবত এর ফলস্বরূপ দুটির মধ্যে কিছু স্নায়বীয় বার্তালাপ ঘটে।
আজিজুল হক (দ্ব্যর্থতা নিরসন)
আজিজুল হক একটি মুসলিম নাম। এর দ্বারা নিচের যে কোনো ব্যক্তিকে বোঝানো যেতে পারেঃ
পট্টাভিরাম
পট্টাভিরাম  দক্ষিণ ভারতের তামিলনাড়ু রাজ্যের তিরুভেলুর জেলার আবাড়ি নগর নিগমের অন্তর্গত একটি আবাসিক অঞ্চল৷ এটি বৃহত্তর চেন্নাইয়ের পশ্চিমাঞ্চলে অবস্থিত একটি লোকালয়। চেন্নাই সেন্ট্রাল রেলওয়ে স্টেশন থেকে এটি ২৫ কিলোমিটার পশ্চিম দিকে অবস্থিত।
রেলওয়ে
চেন্নাই বিচ থেকে চেন্নাই সেন্ট্রাল রেলওয়ে স্টেশন অংশের মধ্যবর্তী পট্টাভিরাম রেলওয়ে স্টেশন, যা চেন্নাই শহরতলি রেলওয়ের অন্তর্ভুক্ত। এইচডি সোনার উপর দিয়ে বেশ কিছু এক্সপ্রেস ট্রেনও যায়। চেন্নাই সেন্ট্রাল রেলওয়ে স্টেশন|চেন্নাই সেন্ট্রাল ও চেন্নাই কটালকরাই রেলওয়ে স্টেশন থেকে তিরুভেলুর, আরক্কোণম, কদম্বতুর, তিরুবলঙ্গাড়ু ও তিরুতণি যাওয়া সমস্ত ট্রেনই পট্টাভিরাম স্টেশনে থামে। ইস্টিশনের সামান্য উত্তর দিকে পট্টাভিরাম মিলিটারি সেনানিবাসের জন্য রয়েছে পৃথক পট্টাভিরাম পূর্ব ডিপো রেলওয়ে স্টেশন।
সড়ক
এই লোকালয় বহু চেন্নাই মেট্রোপলিটন বাস পরিষেবার রয়েছে। ২০১৩ খ্রিস্টাব্দে ৪ঠা অক্টোবর তারিখে তামিলনাড়ু মহাসড়ক দফতর ১,৬৮০ মিলিয়ন ভারতীয় মুদ্রা ব্যয়ে তিরুনিন্দ্রবুর থেকে পাড়ি অবধি সড়ক ছয় লেন বিশিষ্ট করার পরিকল্পনা করে আশেপাশের বারটি গ্রাম থেকে জমি অধিগ্রহণ শুরু করে। এই প্রকল্পের প্রথম পর্যায় রাস্তা ৯৮০ মিলিয়ন ভারতীয় মুদ্রা ব্যয়ে সড়কবিভাজক সহ ১০০ ফুট তথা চার লেন বিশিষ্ট করা হয়।
তথ্যপ্রযুক্তি উদ্যান
পট্টাভিরামের বৃহত্তর শিল্প বর্তমানে অকেজো। ১৯৫৮ খ্রিস্টাব্দে তৎকালীন তামিলনাড়ু সরকার সাড়ে আটশ জন শ্রমিক নিয়ে সাউদার্ন স্ট্রাকচারাল লিমিটেড নামে এখানে একটি কারখানা প্রতিষ্ঠা করে। অতিসম্প্রতি তামিলনাড়ু সরকার এই স্থানে ৪৫ একর জমির ওপর শহরের তৃতীয় টাইডেল পার্ক তৈরি করার পরিকল্পনা করছে। পরিকল্পনা অনুযায়ী উদ্যানের জন্য ১০ একর আপাতত বরাদ্দ করা হয়েছে এছাড়াও থাকবে ৬০ মিটার উঁচু ২১ তলা বিল্ডিং ১৫ এবং ১৫ নং তলে ঝুলন্ত বাগান, ১২ নং তলে জিম, ফুড কোর্ট, পৃথক ব্লক প্রভৃতি। এই বিল্ডিং গুলোতে ৪,৯৫,০০০ বর্গফুট অফিসের জায়গা ও ৫০ টি তথ্যপ্রযুক্তি কোম্পানি সেক্টর রয়েছে। অফিসের জায়গা ৩০০-২৫,০০০ বর্গ ফুট পর্যন্ত নির্ধারিত। ২০২০ খ্রিস্টাব্দে জানুয়ারি মাসে এই পার্ক তৈরীর প্রস্তুতি শুরু হয়ে গিয়েছে, বুলেটিন অনুসারে তামিলনাড়ু সরকার দুবছরের মধ্যেই এই প্রকল্পটির শেষ করতে আশাবাদী।
মাধবেন্দ্র পুরী
মানবেন্দ্র পুরী () মাধবেন্দ্র পুরী গোস্বামী নামেও পরিচিত, ১৪ শতকে আবির্ভূত হওয়া একজন বৈষ্ণব সাধক ছিলেন। তিনি কর্ণাটকের উড়ুপি অঞ্চলের মধ্বাচার্যের দ্বৈত বেদান্তে দীক্ষিত হয়েছিলেন, চৈতন্য মহাপ্রভুর গৌড়ীয় বৈষ্ণবধর্মেও অত্যন্ত সম্মানিত সাধক।
ইন্দারজানী পাবলিক উচ্চ বিদ্যালয়
ইন্দারজানী পাবলিক উচ্চ বিদ্যালয় টাঙ্গাইল জেলার সখিপুর উপজেলার অন্তর্গত একটি উচ্চ বিদ্যালয়। ১৯৭৯ সালে প্রতিষ্ঠিত প্রতিষ্ঠানটি নিম্ন মাধ্যমিক স্কুল সার্টিফিকেট ও মাধ্যমিক স্কুল সার্টিফিকেট স্তরের শিক্ষা প্রদান করে।
ইতিহাস
বিদ্যালয়টি ১৯৭৯ সালে শাসছুল হক পান্না নামের স্থানীয় একজনের সহায়তায় সখিপুর উপজেলার কাকড়াজান ইউনিয়নে র ইন্দারজানী গ্রামে প্রতিষ্ঠিত হয়। বিদ্যালটি ঢাকা মাধ্যমিক ও উচ্চ মাধ্যমিক শিক্ষা বোর্ডের অধীনে ষষ্ঠ শ্রেণী থেকে দশম শ্রেণী পর্যন্ত নিম্ন মাধ্যমিক স্কুল সার্টিফিকেট ও মাধ্যমিক স্কুল সার্টিফিকেট পর্যায়ে পাঠ্যক্রম পরিচালনা করে। বর্তমানে বিদ্যালয়ের প্রধান হিসেবে দায়িত্ব পালন করছেন ইনছান আলী মিয়া।
ভাঙবর (টেলিভিশন ধারাবাহিক)
ভাঙবর হলো ভারতের বিচার ব্যবস্থার রায়ের উপর ভিত্তি করে তৈরি করা হিন্দি ভাষার একটি ডকুড্রামা টেলিভিশন ধারাবাহিক। এটি প্রযোজনা করেছে টিভি১৮ সংস্থা যেটি ১৯৯৮ সাল থেকে ২০১৫ সাল পর্যন্ত সনি এন্টারটেনমেন্ট টেলিভিশনে সম্প্রচারিত হয়েছিল। এছাড়াও ধারাবাহিকটিকে বাংলা ভাষায় ডাবিং করিয়ে সম্প্রচারিত হয়েছিল সনি আট চ্যানেলে।
তমঘা-ই-ইমতিয়াজ
তমঘা-ই-ইমতিয়াজ ( বাংলা: শ্রেষ্ঠত্ব পুরস্কার) পাকিস্তানের একটি রাষ্ট্র সম্মানিত সম্মান । এটি পাকিস্তানের যে কোনও নাগরিককে তাদের অর্জনের ভিত্তিতে দেওয়া হয়। যদিও এটি বেসামরিক পুরস্কার, এটি পাকিস্তান সশস্ত্র বাহিনীর কর্মকর্তাদেরও প্রদান করা যেতে পারে এবং তাদের ইউনিফর্মে পরিধান করা যেতে পারে। এটি বিদেশী নাগরিকদেরও ভূষিত করা যেতে পারে যারা পাকিস্তানে দুর্দান্ত সেবা করেছে। এটি পাকিস্তানের রাষ্ট্রপতি কর্তৃক সেনা শহীদদের মাঝে মাঝে ভূষিত করা হয়।
অধরা সাংস্কৃতিক ঐতিহ্য
150px|thumb|কনভেনশন ফর দ্য সেফগার্ডিং অব দ্য ইনটেনজিবল কালচারাল হেরিটেজের লোগো
অধরা সাংস্কৃতিক ঐতিহ্য হলো এমন একটি সংস্কৃতির চর্চা, উপস্থাপনা, অভিব্যক্তি, জ্ঞান বা দক্ষতা যা ইউনেস্কো কর্তৃক একটি স্থানের সাংস্কৃতিক ঐতিহ্যের অংশ হিসাবে বিবেচিত হয়। দালানকোঠা, ঐতিহাসিক স্থান, স্মৃতিস্তম্ভ ও শিল্পকর্ম প্রভৃতি হল সাংস্কৃতিক সম্পত্তি। অধরা ঐতিহ্য যা বৌদ্ধিক সম্পদ নিয়ে গঠিত, যেমন লোককাহিনী, রীতিনীতি, বিশ্বাস, ঐতিহ্য, জ্ঞান ও ভাষা। অধরা সাংস্কৃতিক ঐতিহ্যকে ইউনেস্কোর সদস্য রাষ্ট্রসমূহ দ্বারা সংস্কৃতির স্পর্শনাতীত দিকসমূহ উপর দৃষ্টি নিবদ্ধ করে বাস্তব বিশ্ব ঐতিহ্যের সাথে সম্পর্কিত বিবেচনা করা হয়। ২০০১ সালে, ইউনেস্কো একটি সংজ্ঞায় একমত হওয়ার চেষ্টা করার জন্য রাষ্ট্র ও এনজিওসমূহের মধ্যে একটি সমীক্ষা করে, এবং এর সুরক্ষা ও প্রচারের জন্য ২০০৩ সালে কনভেনশন ফর দ্য সেফগার্ডিং অব দ্য ইনটেনজিবল কালচারাল হেরিটেজ তৈরি করা হয়েছিল।
জামদানি
জামদানি শাড়ি ইউনেস্কো কর্তৃক ২০১৩ সালের ৮ম অধিবেশনে ঐতিহ্যবাহী কারুশিল্প ধারায় অধরা সাংস্কৃতিক ঐতিহ্য হিসেবে স্বীকৃতি দেয়।
বাউল গান
২০০৮ সালে ইউনেস্কোর অষ্টম অধিবেশনে ঐতিহ্যের বাহক ধারায় বাউল গানকে ইউনেস্কো অধরা সাংস্কৃতিক ঐতিহ্য হিসেবে স্বীকৃতি দেয়।
শীতলপাটি
২০১৭ সালে বাংলাদেশের শীতলপাটি ইউনেস্কো কর্তৃক বিশ্ব অধরা সাংস্কৃতিক ঐতিহ্য হিসেবে স্বীকৃতি পায়।
এ যে ম্যাককি
আন্তোনিও দে কার্লো ম্যাককি জুনিয়র (জন্ম ৭ এপ্রিল, ১৯৯৫), তাঁর রিং নাম '''এ. যে. ম্যাককি''' নামেই বেশি পরিচিত, তিনি একজন আমেরিকান মিশ্র কুস্তিগির যিনি বর্তমানে বেলাটোরের ফেদারওয়েট বিভাগে প্রতিদ্বন্দ্বিতা করেন। mmajunkie.com এ ম্যাককিকে ফেদারওয়েট শ্রেণিতে বিশ্বের # ৯ নম্বরে স্থান দেওয়া হয়েছে।
প্রারম্ভিক কর্মজীবন
২০১৫ সালে পেশাদার হওয়ার আগে ২০১২ থেকে ২০১৪ সাল পর্যন্ত ম্যাককি অপেশাদার হিসাবে ৭-১ ম্যাচে জিতেছেন। তিনি তার বাবা আন্তোনিও ম্যাককির নিকট প্রশিক্ষণ গ্রহণ করেন এবং বর্তমানে বুবা জেনকিনস এবং ইমানুয়েল নিউটনের নির্দেশনা মতো বডি শপ ফিটনেস প্রশিক্ষণ নেন।
২০১৫
১০ এপ্রিল ২০১৫  ম্যাককি তাঁর পেশাদার মিশ্র মার্শাল আর্ট এবং প্রচারমূলক অভিষেকের সময় বেলাটোর ১৩৬ এ মার্কোস বনিলার মুখোমুখি হন। তিনি প্রথম রাউন্ডে পিছন-উন্মুক্ত শ্বাসরুদ্ধ করার মাধ্যমে লড়াইটি জিতেন।
ম্যাককি এরপরে ২৮ ই আগস্ট ২০১৫-তে বেলাটোর ১৪১ তে জেমস বার্নসের মুখোমুখি হন। বার্নসের পিঠ পাঁজরের বিপরীতে থাকায় ম্যাককি শক্তিতে বাম হাত দিয়ে আঘাত করেন, যার ফলশ্রুতিতে প্রথম রাউন্ডে ১:৪২ সেকেন্ডে ম্যাককি নক আউট জয় লাভ করেন।
ম্যাককি ৪ ডিসেম্বর ২০১৫-এ বেলাটোর ১৪৭ তে জে.টি. ডোনাল্ডসনের মুখোমুখি হন। তিনি তার প্রথম রাউন্ডের তৃতীয় অর্ধের সমাপ্তিতে জয় নিশ্চিত করেন, হাঁটুতে আঘাত এবং অনুপ্রেরিত ঘুষি দেওয়ার পরে প্রতিপক্ষ থামার জন্য অনুরোধ জানায়।
২০১৫ সালের ডিসেম্বরে প্রচারণাটি ঘোষণা করে যে ম্যাককি দীর্ঘমেয়াদি চুক্তি বৃদ্ধি করতে স্বাক্ষর করেছে।
২০১৬
ম্যাককি ১৬ এপ্রিল ২০১৬-এ বেলাটোর ১৫২ তে ড্যানিলো বেলুয়ার্ডোর মুখোমুখি হন।. তিনি প্রথম রাউন্ডে টিকেও (TKO) এর মাধ্যমে লড়াইটি জিতেন।
ম্যাককি এর পরে ২৬ আগস্ট, ২০১৬-এ বেলাটোর ১৬০ এ কোডি ওয়াকারের মুখোমুখি হন। দ্বিতীয় রাউন্ডে প্রতিপক্ষের আত্মসমর্পণের মাধ্যমে তিনি লড়াইটি জিতেন।
২ ডিসেম্বর ২০১৬ তারিখে ম্যাককি তার ২০১৬ সালে তৃতীয় লড়াইয়ে বেলাটোর ১৬৬-এ রে উডের মুখোমুখি হন। সর্বসম্মত সিদ্ধান্তের মাধ্যমে তিনি লড়াইয়ে জয়ী হন।
২০১৭
ম্যাককি ২৭ জানুয়ারী, ২০১৭-তে বেলাটোর ১৭১ এ ব্র্যান্ডন ফিলিপসের মুখোমুখি হন। সর্বসম্মত সিদ্ধান্তের মাধ্যমে তিনি লড়াইয়ে জয়ী হন।
ম্যাককি ২১ এপ্রিল ২০১৭ তারিখে বেলাটোর ১৭৮ এ ডোমিনিক মাজোত্তার মুখোমুখি হন। প্রথম রাউন্ডে মাত্র ৭৫ সেকেন্ডের মাথায় লাথি দেওয়ার মাধ্যমে তিনি প্রতিপক্ষকে নকআউট করে লড়াইটি জিতেন।
ম্যাককি ২৫ আগস্ট ২০১৭-এ বেলাটোর ১৮২-তে ব্লেয়ার টাগম্যানের মুখোমুখি হন। তিনি সর্বসম্মত সিদ্ধান্তের মাধ্যমে জয়ী হন এবং এই জয়ের ফলে তিনি বেন আস্করেন এবং মাইকেল চ্যান্ডলারের সাথে বেলাটোরের ইতিহাসের সবচেয়ে বেশি টানা জয়ের রেকর্ডটির অংশিদার হন।
ম্যাককি ১০ নভেম্বর, ২০১৭-তে বেলাটোর ১৮৭ তে জেরেমি পেটলির মুখোমুখি হবেন বলে আশা করা হয়েছিল। তবে ইনজুরির কারণে জেমস গ্যালাগার নাম প্রত্যাহার করলে ম্যাককির প্রতিপক্ষ পরিবর্তন করে ব্রায়ান মুরকে প্রতিপক্ষ করা হয়। তৃতীয় রাউন্ডে প্রতিপক্ষের আত্মসমর্পণের মাধ্যমে তিনি লড়াইয়ে জয়ি হন।
২০১৮
ম্যাককি ১৩ এপ্রিল ২০১৮ তারিখে বেলাটোর ১৯৭-এ প্রাক্তন ইউএফসি প্রতিদ্বন্দ্বী জাস্টিন লরেন্সের মুখোমুখি হন। তিনি সর্বসম্মত সিদ্ধান্তের মাধ্যমে লড়াইয়ে জয়লাভ করেন।
বেলাটোর ২০৫ এ ম্যাককি প্রাক্তন ফেদারওয়েট চ্যাম্পিয়ন প্যাট কারানের বিপরীতে শিরোনাম হবে বলে আশা করা হয়েছিল। এই ইভেন্টটি ২১ সেপ্টেম্বর আইডাহোর বোইসে অনুষ্ঠিত হয়। তবে কুরান চোটের কারণে প্রত্যাহার করেন এবং তার পরিবর্তে জন ম্যাকাপে জায়গা পান। তিনি প্রথম রাউন্ডে নকআউটের মাধ্যমে লড়াইটি জিতেন।
ম্যাককি এরপর ১৪ ডিসেম্বর ২০১৮-এ বেলাটোর ২১২-তে ড্যানিয়েল ক্রফোর্ডের মুখোমুখি হন। তিনি প্রথম রাউন্ডে অ্যানাকোন্ডা শ্বাসরুদ্ধের মাধ্যমে লড়াইটি জিতে নেন।